BtMANEESCHE TEXTEN. G5 



ganlu-gantu-ra maèda weya nara ro sara-n ana ede, na-Ij uwa nangi ndiha-ra tolu-n 

 ede. Wati dja-du waü-na siya ba Maharadja Kurma kasi ade-na maèda weya rawi 

 ina-na, ede-ra weha kai-na kamala malabo kahuntu pidu mbuwa, ede-ra dodo kai-na 

 labo ina-na mandinga labo nemba-na. Nggahi kai ina-na labo nangi salaho-na: 

 lao-ra, ana-e, salama-lama lao-mu! Ede-ra lampa kai Mabaradja Kurma labo tjei 

 salaho-na ari-na. Ndadi ina-n ede na-dula-ra. Na-lampa-ra Maharadja Kurma, sabune- 

 bune-du sera makalau ndai lampa kai-na ro sabune-bune-du sori madeï ndai sapa-na 

 labo sabune-bune-du doro madèse-dèse ndai teka-na, di ade lampa kai-na ede, na-tia 

 weya-du kahuntu sa-bintji ai masidi, sa-bintji ai mambia neè ngaha ba ari-na. 

 Makento mpa ba ede, wara lima nai lósa-na ana-n duwa-n ede, ntika na-mudu-ra 

 rasa Puspa-Sari, mpoi mpada mena uma labo sa-mena-na doü-na ngaha ba afi, nggeè 

 mpa Maharadja Indar-Anggasa duwa-duwa-na labo wei-na. Ede-ra nggeè wali 

 kai-na ade wuba, na-kakidi-ra saladja-ladja neè nggeè kai-na, ampo de na-sintji-ku 

 weki-na ro na-bade-du weki-na ra-hina ba fitena, na-nangi kanggitja kanggio-ra 

 duwa-na labo wei-na ba samada Maharadja Kurma labo Nila-Kasuma. Nde pala 

 sintji-na ede wati-du wara óne-na, ndadi na-dula wali-ra siya kasipahu, na-lao-ra 

 weha hadju kaa duwa-duwa-na labo wei-na neè lao landa rero-na di ade rasa 

 Anta-Baranta. Ede mpa ndai rawi-na sa-nai-nai, neè ngaha ro nóno-na ra-tjoi 

 hadju-na ede. Di ade weha kai-na hadju ede, wati kura-na tiyo ro ngupa rero-na 

 ana-na duwa-n ede, simpa-simpa mbui-pu wara-na di ade wuba ede. Ndonta 

 wali-du Maharadja Kurma malampa, na-raka-ra pidu nai lampa-na, kahuntu ede 

 na-mpoi dja-ra, ndadi Nila-Kasuma na-nangi-ra ba supu hido-na. Nggahi kai ba 

 Maharadja Kurma: ai ari-e, bakai-tji ndai raka kai-ta óba labo ita doü matjilaka, 

 malai-na-sa kanae-nae-pu lembo ade-mu! Ede-ra midi kai ari-n ede, wati-p sabune 

 wali ntoi lampa-na, na-raka-ra sa-buwa fuu hadju malenggo ro manggobu, nira-pu 

 awa fuu hadju ede mbóto wadu manae-nae pela. , Ede-ra dóho sanawa kai-na di 

 wombo hadju ede. Ntika na-èda-du sa-buwa nasi manluu di fuu hadju nae ede, 

 na-nangi-ra labo sae-na, raho waü weya nasi ede. Ede-ra lao kai sae-na mabale kai 

 wadu, ede-ra hina kai-na ro mabu-na nasi ede, na-lao weha-ra ba Maharadja Kurma, 

 na-mbeï-du ari-na. Ede-ra kau kai sambele ba ari-na, waü-ra sambele, na-kau-du 

 puru. Nggahi kai Maharadja Kurma: wati wara-na afi, ari, nde puru kai-ta, nde 

 pala nahu malao ngupa afi, nggömi dóho midi èse wawo wadu ake, nenti-pu nasi-mu 

 ake! Ede-ra lao kai Maharadja Kurma mangupa afi. Ntika na-èda-du óbu afi, ede-ra 

 lao raka kai-na, rongga-pu akadawa, wara sa-buwa lewi na-mbóto malai-ku isi-na, wara 

 fuu kalo, fuu dobu, fuu edja ro uwi, wara dja sa-buwa saladja di ade nggaro ede. 

 Ede-ra lao lampa hèko kai ba Maharadja Kurma lewi ede mandinga labo ou-ou salaho-na 

 doü mantau lewi, wati wara kaiyo-na, duwa kali tolu kali lampa hèko-na ngupa 

 rero ntjai lewi, wati wara èda-na ntjai-na. Nde pala wara dja sa-buwa lapa awa 

 mai ba kuta, ede-ra luu batu kai-na lapa ede di ade lewi, na-lao-ra weha afi di 

 kompe saladja, waü-ra weha afi. na-lampa dula-ra. Raka-pu di nganlo lewi, ède-ra 

 angi-na labo ompu mantau lewi, ede-ra nenti kai ba ompu ede Maharadja Kurma. 

 Nggahi ompu: mu-made-ra ba nahu, lako, pala sandake ntoi-na rongga möda mpa kalo 



VERB. BAT. CEN. XLVIU. 5 



